**CYD-BWYLLGOR ARCHIFAU GWENT**

**Ardystio a chymeradwyo cyfrifon blynyddol ar gyfer 2019-20**

Mae rheoliad 15 (1) o Reoliadau Cyfrifon ac Archwilio (Cymru) 2014 (fel y'i diwygiwyd) yn ei gwneud yn ofynnol i Swyddog Ariannol Cyfrifol Cydbwyllgor Archifau Gwent lofnodi a dyddio'r cyfrifon (y Datganiad Blynyddol) ac ardystio eu bod yn cyflwyno sefyllfa ariannol Cydbwyllgor Archifau Gwent yn deg ar ddiwedd y flwyddyn ac incwm a gwariant Cydbwyllgor Archifau Gwent am y flwyddyn. Roedd y Rheoliadau’n ei gwneud yn ofynnol cwblhau hyn erbyn 15 Mehefin 2020.

Mae’r Swyddog Ariannol Cyfrifol wedi llofnodi ac ardystio’r Adroddiad Blynyddol ar gyfer y flwyddyn a ddaeth i ben ar 31 Mawrth 2020 ar 10 Mehefin 2020 ( <http://www.gwentarchives.gov.uk/about-us.aspx?lang=cy-GB>).

Mae rheoliad 15 (2) o Reoliadau Cyfrifon ac Archwilio (Cymru) 2014 (fel y'i diwygiwyd) yn ei gwneud yn ofynnol, yn dilyn yr ardystiad gan y Swyddog Ariannol Cyfrifol y cyfeirir ato uchod, i'r Cydbwyllgor gymeradwyo'r Adroddiad Blynyddol. Mae'r Rheoliadau yn ei gwneud yn ofynnol cwblhau hyn erbyn 15 Mehefin 2020.

Serch hynny, nid yw’r Cydbwyllgor wedi gallu cyfarfod i gymeradwyo’r Adroddiad Blynyddol oherwydd afiechyd COVID-19. Cyn gynted y bydd modd i’r Cydbwyllgor gyfarfod, bydd yn ystyried yr Adroddiad Blynyddol ac unrhyw adroddiadau cysylltiedig.